title: ميكرونيزيا
text: فلحرب لعالمية اللولة دخلات الجاپون على ميكرونيزيا اللي كانت تابعة لألمانيا وستعمراتها. دارت الجاپون لإدارة ديالها على لأرض من 1920 فاش تعطا ليها هاد لحق معا عصبة لأمم. فهاد لفترة كبرات الساكينة اللي لأوصول ديالها جاپونية لكتر من 100 ألف، أما السكان لأصليين ماكانوش فايتين فلمجموع 40000 دلبشري. الصناعات ديال لجزر فهاد لوقت ولات هي الصيد لبحري، لمينات، الزيراعة ديال قصب السكر والديسير لإستيوائي.